Ľudovít Štrompach

Ľudovít Štrompach menovaný aj Lajos, Ľudevít a Ludwig (* 23. jún 1923, Budapešť, Maďarsko – † 5. marec 2009 Bratislava) bol maďarsko-český akademický maliar, reštaurátor a pedagóg s ťažiskom pôsobenia na Slovensku.

 Životopis 
 Rodina a pôvod 
Ľudovít Štrompach sa narodil v Budapešti rodičom Jozsefovi Strompachovi, ktorý bol umelecký stolár v službách grófa Pálffyho a Petronelle, rod. Heiszter. Po strate rodičov vyrastal v Saleziánskej internátnej škole v Budapešti. Počas štúdií v Budapešti sa zoznámil so svojou budúcou manželkou Magdalénou Štrompachavou. Po skončení štúdia v Prahe sa usídlil spolu s rodinou na Slovensku. Zomrel 5. 3. 2009 v Bratislave a je pochovaný na Ružinovskom cintoríne v Bratislave v III. kruhu. 

 Štúdium 
V rokoch 1943 – 1946 študoval na Kráľovskej výtvarnej akadémii v Budapešti (maď. Magyar Képzőművészeti Egyetem) v triede Gyulu Rudnaya a na VŠVÚ v Prahe u Jána Želibského. V roku 1946 sa presťahoval do Prahy.

 Tvorba a pôsobenie 
 Slovensko 
alt=Portrét mladého muža v červenom tudorovskom aleboo alžbetínskom slávnostnom odeve|náhľad|Princ (1957), olej na plátne, Ľudovít Štrompach
Od roku 1952 sa natrvalo presídlil na Slovensko, kde sa okrem vlastnej tvorby venoval reštaurovaniu obrazov, sôch, kostolov, zámkov, výzdobou fresiek mnohých sídlisk na Hornej Nitre a zberateľskej činnosti. Jeho výtvarné realizácie v architektúre sa nachádzajú po celom Slovensku. 

Jeho obrazy sa nachádzajú v Slovenskej národnej galérii v Bratislave, v Stredoslovenskej  galérii v Banskej Bystrici, v Slovenskom národnom múzeu - Múzeu v Bojniciach, v Považskej galérií, v Národnej galérii v Prahe a v súkromných zbierkach. 

Rovnako rozsiahle je jeho reštaurátorské dielo – podieľal sa na reštaurovaní Oravského hradu, hradu Krásna Hôrka, hradov v Holíči, v Bytči, kostolov v Pôtri, Liptovskej Teplej, Liptovskej Ľupči a ďalších. Začiatkom 80-tych rokov sa podieľal na reštaurovaní sakrálnych diel Piaristického kostola v Prievidzi, ako aj Kostola sv. Bartolomeja. (Farského kostola). 

Je zakladateľ Krajskej galérie v Bojniciach (1956) a spoluzakladateľom so svojou manželkou akad.maliarkou Magdalénou Štrompachovou prvého výtvarného odboru na ĽŠU v Prievidzi (15. marec 1963). Od roku 2003 býval v Bratislave. 

 Zahraničie 
Zahraničná tvorba Ľudovíta Štrompacha sa viaže na jeho pobyty a tvorbu v rôznych centrách európskej kultúry. Počas svojich ciest a štúdií vytvoril množstvo obrazov a grafík v Prahe, Budapešti v Maďarsku, Viedni v Rakúsku, Mníchove a Garmisch-Partenkirchen v Nemecku, kde vznikli mnohé obrazy a grafiky.   

Z jeho Pražského obdobia pochádzajú niektoré z jeho pozoruhodných diel, ako napríklad obrazy Zasnežená Praha alebo Karlov most, ktoré zachytávajú historickú atmosféru mesta.   

Jeho zahraničné diela sa nachádzajú v rôznych galériách, múzeách aj v súkromných zbierkach doma a v zahraničí, čím prispeli k jeho medzinárodnému uznaniu.  

 Rodina 
 otec Jozef Štrompach, umelecký stolár
 matka Petronella, rod. Heiszter
 manželka akademická maliarka Magdaléna Štrompachová
 dcéra klavíristka Monika Strompach 
 dcéra muzikolologička Mgr. Marie Štrompachová (Mária Štrompachová, absolventka Školy umeleckého priemyslu, nie je totožná s Marie Štrompachovou a rodina Štrompach nie je s touto osobou v príbuzenskom vzťahu).
 syn akademický maliar Peter Štrompach
 syn akademický maliar Ľudovít Štrompach ml.

 Zdroj 
 Webová stránka
 Ľudovít Štrompach - Autor diel na stránkach Nové Sídlisko
 https://www.novesidlisko.sk/autori/ludovit-strompach/ – oficiálna stránka s biografiouNebudú zabudnutí II. - osobnosti výtvarného života 20. storočia na hornej Nitre.
ISBN 80-967054-4-X 
 Reštaurovanie
 Pôsobenie na Hornej Nitre 
 Zoznam absolventov Kráľovskej výtvarnej akadémie v Budapešti - maďarská oficiálna stránka akadémie 

Kategória:Slovenskí maliari
Kategória:Slovenskí reštaurátori
Kategória:Osobnosti z Budapešti